CELEX: 62012TN0023
Language: fi
Date: 2012-01-17 00:00:00
Title: Asia T-23/12: Kanne 17.1.2012 — MAF v. Euroopan vakuutus- ja lisäeläkeviranomainen

31.3.2012   
            
            
               FI
            
            
               Euroopan unionin virallinen lehti
            
            
               C 98/22
            
         Kanne 17.1.2012 — MAF v. Euroopan vakuutus- ja lisäeläkeviranomainen
   (Asia T-23/12)
   2012/C 98/37
   Oikeudenkäyntikieli: ranska
   
      Asianosaiset
   
   
      Kantaja: Mutuelle des Architectes Français assurances (MAF) (Pariisi, Ranska) (edustajat: asianajajat S. Orlandi, A. Coolen, J.-N. Louis, E. Marchal ja D. Abreu Caldas)
   
      Vastaaja: Euroopan vakuutus- ja lisäeläkeviranomainen
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa päätökset julkaista kaikki tiedot, mukaan lukien tiedot 7.11.2011, 8.11.2011 ja 21.12.2011 aloitetuista julkisista kuulemisista, viranomaisen internetsivulla ainoastaan englanninkielisinä
            
         
               —
            
            
               kumoaa viranomaisen 16.1.2012 tekemän päätöksen tarpeellisilta osin
            
         
               —
            
            
               velvoittaa viranomaisen korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi kahteen kanneperusteeseen.
   
               1)
            
            
               Ensimmäinen kanneperuste koskee asetuksen N:o 1094/2010 (1) 8 artiklan 1 kohdan k alakohdan ja 73 artiklan virheellistä soveltamista siltä osin kuin kyseisissä säännöksissä velvoitetaan vastaaja julkaisemaan toimintaansa liittyviä tietoja verkkosivustollaan kaikilla Euroopan unionin (EU) virallisilla kielillä. Kantaja vetoaa ilmeiseen arviointivirheeseen ja oikeudelliseen virheeseen sillä perusteella, että vastaaja perustelee päätöksensä olla julkaisematta ilmoituksia riidanalaisista julkisista kuulemisista kantajan kielellä erityisesti kustannussyillä, vaikka asetuksen N:o 1094/2010 73 artiklan 3 kohdassa on täsmennetty, että Euroopan unionin elinten käännöskeskus huolehtii viranomaisen toiminnassa tarvittavista käännöspalveluista.
            
         
               2)
            
            
               Toinen kanneperuste koskee kaikilla Euroopan unionin virallisilla kielillä julkaisemista koskevan velvoitteen ulottuvuutta. Kantaja esittää, että kyseistä velvoitetta sovelletaan myös vastaajan aloittamiin julkisiin kuulemisiin eikä vain vastaajan vuosikertomukseen, työohjelmaan sekä sen antamiin ohjeisiin ja suosituksiin.
            
         
      (1)  Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta 24.11.2010 annettu Euroopan parlamentin ja neuvoston asetus (EU) N:o 1094/2010 (EUVL L 331, s. 48).